เพราะ Wongnai นำพา เลยตามมาทานเลยค่า พอดีช่วงนี้คุณพ่อคุณแม่ชอบทานอาหารญี่ปุ่น พอเห็น Ads wongnai ที่มารีวิวสาขานี้ เลยตามมาอย่างไม่ลังเลเลยค่า

Tohkai ที่สาขาธัญญะพาร์ค ตั้งอยู่ชั้น 2 นะคะ คนไม่เยอะมากค่า มาวันอาทิตย์ช่วงเที่ยงๆ ก็ไม่ต้องรอคิวน้า มีเมนูอาหารญี่ปุ่นเยอะเลยค่า ทั้งซาชิมิ ซูชิ มากิ สเต็กต่างๆ สลัด ยำ รวมถึงขนมหวานค่า 

แซลมอน / ปลาโอ / ปูอัด ซาชิมิ : ที่นี่แร่ปลาชิ้นหนากลางๆ นะคะ 
ยำปลาแซลมอน : รสเผ็ดแต่ไม่มากค่า
ปลาแซลมอนย่างเกลือ / ย่างซีอิ๊ว : ชิ้นไม่เล็กไม่ใหญ่ กลางๆ ย่างมาหนังกรอบเกรียม ถูกใจมากค่า 
สเต็กกุ้ง : จานนี้ถูกใจมากค่า สั่งวนไปหลายรอบเลย
ข้าวแกงกะหรี่ทงคัตสึ : แกงกะหรี่ข้นๆ รสเบสิคๆ ทั่วไปอยู่นะคะ เสิร์ฟมาจานกลางๆ ตัดกำลังเหมือนกันค่า 

เพิ่มเติม 
- ในบุฟเฟ่ต์ของที่นี่ ไม่มีปลาหมึกน้า 
- พวกแซลมอนและซูชิ จะรอนานนิดนึงค่ะ มีออเดอร์ตกหล่นบ้าง นิดหน่อยค่า
- สำหรับของหวานจะสั่งได้ คนละ 1 อย่าง เท่านั้นนะคะ ซ้ำไม่ได้ค่า จะมี น้ำแข็งไส / น้ำแข็งไสถั่วแดง / ไอศกรีมชาเขียวหรือวนิลาราดถั่วแดง / ถั่วแดงร้อน 

ขอชื่นชมพนักงานสาขานี้นะคะ ทุกคนตั้งใจให้บริการมากๆค่า แค่หยิบเมนูมาดู ก็จะเดินเข้ามาถามว่าสั่งอะไรเพิ่มมั้ยคะ? หรือถ้าใ้ห้ช่วยตามอะไร ก็จะตามให้ทันทีและเดินมาถามตลอดว่าได้รับหรือยัง สุดยอดเลยค่า